ร้านนี้ ดั้งเดิมอยู่เยาวราช ย้ายออกมาได้หลายปี

จาก ราชพฤกษ์-345 เลี้ยวซ้ายไปทางปทุมฯ ไม่กี่ร้อยเมตร เลยหมู่บ้านชวนชื่นมานิดนึง จะเห็นตึกแถว 3 ห้องชัดเจน
2 ห้องแรกไม่มีแอร์ ห้องที่ 3 มีแอร์เย็นๆบริการ

สั่งไปหลายเมนู
ก๋วยเตี๋ยวเป็ดอร่อย น้ำซุปกลมกล่อมมาก แต่ติดเค็มไปนิด
ข้าวขาหมูคากิ ไส้ รสชาติใช้ได้

แต่ถ้างบน้อย จะสั่งก็ต้องระวังนิดนึง ถ้าเป็นเป็ดตุ๋น(สะโพกใหญ่) ชามละ 80 บาท เทียบปริมาณก็ถือว่าโอเค แต่สำหรับผม สั่งธรรมดาชามละ 50 บาท 2 ชามคุ้มกว่า

ลูกสาว จขร ยังเป็นวัยรุ่น ทำเอง ลวกเอง สับเอง รับออเดอร์เอง ถือว่าควบคุมงานได้ดี

น่าตำหนิที่สุด
สั่งกลับบ้าน 8 ถุง เขียนย้ำในใบออเดอร์ขอน้ำซุปเยอะหน่อย แต่กลับให้น้ำซุปมาแค่ 3 ถุงเล็กๆ 

กินรวมทั้งหมดที่ร้าน 4 จาน กลับบ้าน 8 ห่อ เกือบ 800 แต่มางกเรื่องน้ำซุป ขอตัดคะแนนเหลือ 4 ดาว